Mesto Košice, Trieda SNP 48/A, 040 11 Košice
Primátor mesta Košice
vyhlasuje
podľa § 9 zákona NR SR č. 321/2025 Z. z. o školskej správe a o zmene a doplnení niektorých zákonov 
výberové konanie
na funkciu riaditeľa Základnej umeleckej školy, Kováčska 43, Košice
Podmienky a požadované kvalifikačné predpoklady uchádzača:
1. splnenie predpokladov na vedúceho pedagogického zamestnanca pre príslušnú školu podľa zákona NR SR č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov, 
1. najmenej 5 rokov vykonávania pracovnej činnosti pedagogického zamestnanca alebo odborného zamestnanca v zmysle § 7 ods. 5 zákona č. 321/2025 Z. z.,
1. osobnostné a morálne predpoklady, občianska bezúhonnosť podľa § 15 a §15a zákona č. 138/2019 Z. z.,
1. zdravotná spôsobilosť podľa § 16 ods. 1 zákona č. 138/2019 Z. z., 
1. ovládanie štátneho jazyka podľa § 17 ods. 1 a 2 zákona č. 138/2019 Z. z., spôsobilosť používať slovenský jazyk v úradnom styku,
1. organizačné a riadiace schopnosti,
1. absolvovanie funkčného vzdelávania výhodou. 

Zoznam požadovaných dokladov:
1. písomná žiadosť o zaradenie do výberového konania,
1. overené kópie dokladov o dosiahnutom požadovanom vzdelaní,
1. potvrdenie preukazujúce 5 rokov pracovnej činnosti pedagogického alebo odborného zamestnanca,
1.    štruktúrovaný profesijný životopis,
1. písomne spracovaný projekt riadenia a rozvoja príslušnej školy v rozsahu 2 - 5 strán/A4,
1. čestné vyhlásenie o splnení predpokladu bezúhonnosti pre prácu s deťmi a mládežou, (úspešný uchádzač uvedené preukáže výpisom z registra trestov pre prácu s deťmi a mládežou podľa § 15 a §15a zákona č. 138/2019 Z.z.)
1. lekárske potvrdenie o telesnej a duševnej spôsobilosti pre výkon funkcie vedúceho pedagogického zamestnanca v škole (§16 zákona č. 138/2019 Z.z.) nie staršie ako tri mesiace,
1. čestné vyhlásenie o pravdivosti všetkých údajov uvádzaných v žiadosti a ostatných požadovaných dokladoch,
-     čestné vyhlásenie, že nedošlo ku skutočnosti podľa § 10 ods. 2 zákona č. 321/2025 Z.z., 
-     vyjadrenie k zverejneniu projektu riadenia a rozvoja školy v zmysle §10 ods. 4 zákona č. 
       321/2025 Z.z.
-     súhlas uchádzača so spracovaním osobných údajov za účelom výberového konania
       v zmysle zákona č. 18/2018 Z.z. o ochrane osobných údajov a o zmene a doplnení 
       niektorých zákonov.


Spôsob a formu overenia riadiacich schopností a odborných vedomostí uchádzača:
1. test na overenie riadiacich schopností uchádzača
1. ústny pohovor
1. prezentácia projektu riadenia a rozvoja školy
1. otázky členov výberovej komisie

Platové podmienky: v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov vo výške funkčného platu 1 167,50  – 1 786 €.
Termín podania prihlášky: 01.10.2026
Prihlášku do výberového konania s uvedenými dokladmi je potrebné doručiť na adresu:
Magistrát mesta Košice
Oddelenie školstva
Trieda SNP 48/A
040 11 Košice

Prihlášku spolu s uvedenými prílohami je potrebné poslať - doručiť v zalepenej obálke s upozornením „neotvárať - výberové konanie na funkciu riaditeľa Základnej umeleckej školy, Kováčska 43, Košice“. 
Rozhodujúci je dátum pečiatky pošty, alebo deň osobného doručenia žiadosti na úrad. Vyhlasovateľ výberového konania nezaradí do výberového konania uchádzača, ktorý nespĺňa predpoklady na vykonanie funkcie riaditeľa, uchádzača, ktorý podal žiadosť o zaradenie do výberového konania oneskorene, a uchádzača, ktorého žiadosť o zaradenie do výberového konania nie je ani po výzve úplná.
Pre účely prihlásenia do výberového konania bude akceptovaná aj prihláška v elektronickej forme v zmysle zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente).
Termín a miesto výberového konania oznámi zriaďovateľ prihláseným uchádzačom, ktorí spĺňajú požadované predpoklady, najmenej 10 dní pred jeho konaním.
Informácie o spracúvaní osobných údajov podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov sú zverejnené na webovom sídle prevádzkovateľa www.kosice.sk a na úradnej tabuli v priestoroch prevádzkovateľa.

V Košiciach,  10.09.2026



							   Ing. Jaroslav Polaček, DPA
							              primátor mesta 
